EkBass/fiwiki-20250220-pages-articles huggingface dataset:
Pikoteknologia

Termi pikoteknologia tarkoittaa samansuuntaista tekniikkaa kuin nanoteknologia, tosin vain pienempää. Pikoteknologia on hypoteettinen tulevaisuuden materian manipulaation taso, jonka mittakaava olisi metrin biljoonasosa. Tämä tarkoittaa 1 000 kertaa nanometriä pienempää yksikköä, eli siis noin 1 000 kertaa pienempää tekniikkaa kuin nanoteknologia. Se on myös 100 kertaa pienempää kuin suurin osa kemiallisista mittauksista. Pääasiassa pikoteknologia olisi atomeja pienempien aineen osien manipulaatioita. Tämä vaatisi suurta pienten aineen osien, kuten säikeiden ja kvarkkien tuntemusta. Tulevaisuuden tutkija Ray Kurzweil arvioi, että ihmiset voivat saavuttaa tämän teknologian tason 2100-luvulla.The Intelligent Universe: Ray Kurzveil == Katso myös == *Van der Waalsin voima == Lähteet == Luokka:Nanoteknologia Luokka:Tulevaisuudentutkimus
Lenexpo (messukeskus)

Lenexpo () on messukeskus Pietarissa Vasilinsaarella Venäjällä noin 4,5 kilometrin päässä keskustasta. Se on suurin messukeskus Pietarissa ja Luoteis- Venäjällä sekä yksi suurimmista messukeskuksista Venäjällä 14 hehtaarin messualueellaan. Messukeskus rakennettiin vuosina 1963–1968 ja sen ensimmäinen kansainvälinen näyttely "Inrybprom -68" järjestettiin vuonna 1968.lenexpo.ru/en Messukeskus sijaitsee Morskoi vokzal -matkustajasataman vieressä ja sen lähimmät metroasemat, vihreän linjan Primorskaja ja Vasileostrovskaja sijaitsevat noin 2,5 kilometrin päässä. Lenexpo järjestää vuosittain noin 70 messutapahtumaa yhdessä 10 000 yrityksen kanssa ympäri maailmaa. Keskuksessa vierailee vuosittain 1,2 miljoonaa kävijää. Messukeskuksen sijainti aivan Suomenlahden rannalla antaa mahdollisuuden vierailla alueella omalla veneellä. Messukeskus sisältää: *40 000 neliötä sisänäyttelytilaa *63 000 neliötä ulkonäyttelytilaa *8 paviljonkia *8 konferenssisalia, jotka ovat kooltaan 24-, 32-, 70-, 120-, 144-, 250-, 320- ja 1 054 -paikkaisia *lehdistökeskuksen *2 800 -paikkaisen kongressihallin *kokoushuoneita. ==Lähteet== ==Aiheesta muualla== *Lenexpo virallinen kotisivu englanniksi *virallinen kotisivu venäjäksi Luokka:Pietarin rakennukset ja rakennelmat Luokka:Messukeskukset
Arktisen alueen kutistuminen

Arktisen alueen kutistuminen tarkoittaa pohjoisnapaa ympäröivän alueen (pohjoisen alueen 10 celsiusasteen rajalla) pienenemistä pääasiassa alueen ilmaston muuttuessa kasvihuoneilmiön takia. Arviot, milloin arktinen alue tulee olemaan jäästä vapaa kesällä vaihtelevat korkeista arvioista, jotka sijoittuvat vuosiin 2060–2080Bo, J.; Hall, A.; Qu, X. (2009). "September sea- ice cover in the Arctic Ocean projected to vanish by 2100". Nature Geoscience 2: 341. mataliin arvioihin, jotka sijoittuvat vuoden 2030 tienoille.Roach, John: "Arctic Largely Ice Free in Summer Within Ten Years?" National Geographic News 15.10.2009. Koska kasvihuoneilmiö vaikuttaa paljon erityisesti arktisella alueella, se nähdään usein ilmastonmuutoksen "indikaattorina". Tieteilijät ovat ehdottaneet ongelman ratkaisuksi metaanin vapauttamisen arktiselle alueelle. Useat kaukokartoitussatelliitit, kuten esimerkiksi EOS- Aqua, tutkivat myös jääpeitettä. == Katso myös == *Arktisen alueen kasvihuonepäästöt *Merijää == Lähteet == Luokka:Pohjoinen jäämeri Luokka:Ilmastonmuutos
Şahbuzin piirikunta

Şahbuzin piirikunta (, ) on paikallishallintoalue Azerbaidžanin tasavaltaan kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 815 neliökilometriä. Asukkaita on 22 900 henkeä (vuonna 2010). Şahbuzin piiri sijaitsee Nahitševan keskiosassa. Se rajoittuu pohjoisessa ja idässä Armeniaan, etelässä Culfan ja lännessä Babəkin piireihin. Piirin keskus on Şahbuzin kaupunki. Toinen huomattavampi paikkakunta on Badamlın taajama. Kuntia on yhteensä 25 ja kyliä 23. Seudun pääelinkeino on karjanhoito. Lisäksi kasvatetaan viljaa, rehukasveja, vihanneksia, perunaa ja hedelmiä, harjoitetaan mehiläisten hoitoa sekä tuotetaan kivennäisvesiä. Şahbuzista on maantieyhteys Nahitševanin kaupunkiin. Alueella sijaitsee vuonna 2003 perustettu Şahbuzin luonnonpuisto. Paikallislehtenä ilmestyy Oğuz səsi (”Oguusin ääni”). ==Lähteet== ==Aiheesta muualla== * Azerbaidjan: Territorial and administrative units , , Luokka:Azerbaidžanin piirikunnat
Nanoauto

Nanoauto on molekyyli, jonka professori James Tourin ryhmä kehitti vuonna 2005 yhdysvaltalaisessa Ricen yliopistossa. Alkuperäisellä nanoautolla ei ole molekyylimoottoria. Nanoauto kehitettiin, jotta voitaisiin tutkia eteneekö fullereenit metallipinnoilla liukumalla vai pyörimällä (pyörimällä). Nanoautossa on H-kirjaimen muotoinen ”runko” ja fullereenimolekyylit (C60) pyörinä neljässä kulmassa. Kultapinnalle nanoautot asettuvat fullereenimolekyylien välityksellä, ja ne voidaan havaita tunnelointimikroskoopilla. Jos pinta lämmitetään 200 °C:seen, nanoautot liikkuvat eteen ja taakse fullereenien toimiessa pyörinä. Fullereenipyörät kytkeytyvät alkyyniakseliin hiili-hiili-atomiparin läpi. Kun lämpötila on tarpeeksi korkea, neljä hiili-hiili-atomipariakselia alkaa pyöriä ja nanoauto lähtee liikkeelle. Toisinaan auto vaihtaa suuntaa. Tourin ryhmän professori Kevin Kelly varmisti liikkeen tönäisemällä nanoautoa STM-mikroskoopin kärjellä. Nanoautosta on suunniteltu myös versioita, joilla olisi molekyylimoottori. == Katso myös == *Nanolapsi *Nanoteknologia == Lähteet == *Rice University Press Release Luokka:Nanoteknologia Luokka:Koneet
Cria cuervos – korppi sylissä

Cria cuervos – korppi sylissä (Cría cuervos) on Carlos Sauran ohjaama espanjalainen elokuva vuodelta 1976. Ana Torrent esittää pientä Ana-tyttöä, ja Geraldine Chaplin nähdään kaksoisroolissa Anan äitinä ja aikuisena Anana. Elokuvan keskeisiä teemoja ovat kuolema ja lapsuuden ja aikuisuuden yhteys.Mustonen, Jari: Cría cuervos... korppi sylissä. Elitisti 28.3.2006. Viitattu 22.2.2015. Elokuva valmistui Francisco Francon valtakaudella, ja se on nähty aikakauden vertauskuvana, mutta se on myös kuvaus maailmasta lapsen silmin. Tunnussävelmästä ”Porque te vas” (Kun lähdit pois) tuli elokuvan myötä suosittu. Elokuva sai Cannesin elokuvajuhlilla yhdessä Éric Rohmerin elokuvan O:n markiisitar kanssa tuomariston erikoispalkinnon.Awards 1976: All Awards, Festival de Cannes == Lähteet == ==Aiheesta muualla== * Markku Tuuli, Cria cuervos (alun perin Katso-lehdessä 46/1981). * Jari Mustonen: Cría cuervos... korppi sylissä. Elitisti 28.3.2006. * Vesa Nykänen: Korppi sylissä. Yle Teema 24.11.2014. Luokka:Vuoden 1976 espanjalaiset elokuvat Luokka:Espanjalaiset draamaelokuvat
Tyrannosaurus Rex (lautapeli)

Tyrannosaurus Rex on 5-99-vuotiaille pelaajille suunnattu lautapeli. == Pelin sisältö == * 1 pelilauta (pieni järvi ja sen ympäristö) * 1 noppa * 4 eriväristä pelinappulaa (dinosaurusta) * 1 Tyrannosaurus Rex * peliohjeet == Valmistelut == # Jokainen pelaaja valitsee yhden dinosauruksen ja laittaa sen samanväriseen luolaan. # Tyrannosaurus Rex asetetaan pelilaudan ulkopuolelle tai järveen. # Se, joka osaa parhaimman dinosauruskarjahduksen, saa aloittaa pelin. == Pelin kulku == Pelaajat heittävät noppaa ja siirtävät dinosauruksia nopan osoittaman luvun verran. Pelaajien kuuluu kulkea jalanjälkien suuntaan. Värillinen ruutu kotiluolan ulkopuolella lasketaan ensimmäiseksi ruuduksi. Vuoro kulkee myötäpäivään. Se pelaaja, joka joutuu ensin jalanjälkeen, ottaa Tyrannosaurus Rexin peliin (pelilaudan ulkopuolelta tai järvestä) ja asettaa sen johonkin järven ympärillä olevista kivistä. Jatkossa Tyrannosaurusta siirtää aina se pelaaja, joka dinosauruksellaan joutuu jalanjälkeen. Hän heittää silloin noppaa ja siirtää Tyrannosaurusta haluamaansa suuntaan pienen järven ympärillä olevilla kivillä. Tyrannosaurus saa hypätä jokien yli, mutta ei mennä ruskeille ruuduille. Dinosaurukset eivät voi hypätä jokien yli, vaan niiden täytyy seurata ruskeita ruutuja metsässä ja ylittää joki siellä. Jos Tyrannosaurus hyppää jonkun pelaajan dinosauruksen yli tai joutuu samaan ruutuun missä pelaajan dinosaurus on, dinosaurus pelästyy ja sen täytyy mennä takaisin lähimpään vapaaseen luolaan. Dinosaurus saa jatkaa matkaansa luolasta seuraavalla omalla vuorollaan. Jos dinosaurus säikähtäessään joutuu palaamaan omaan kotiluolaansa, on sen kuitenkin kuljettava uusi kokonainen kierros voittaakseen pelin. Dinosaurukset pelkäävät Tyrannosaurus Rexiä niin paljon, etteivät uskalla mennä sen ohi. Jos Tyrannosaurus on edessä kivipolulla järven ympärillä, ei dinosaurus voi ohittaa sitä, vaan nyt siirretään Tyrannosaurusta nopan osoittaman luvun verran. Jokaisessa ruudussa saa olla vain yksi dinosaurus kerrallaan. Jos pelaajan dinosaurus joutuu samaan ruutuun toisen pelaajan dinosauruksen kanssa, täytyy sen siirtyä yksi ruutu eteenpäin. == Pelin päättyminen == Se, joka ensimmäisenä onnistuu tekemään kierroksen ja palaamaan kotiluolaansa, on voittaja. == Lähteet == * Tyrannosaurus Rexin ohjekirja Luokka:Lasten lautapelit Luokka:Kilpajuoksulautapelit
Lombardian rautakruunu

thumb|Lombardian rautakruunu Lombardian rautakruunu on sekä pyhäinjäännös että yksi vanhimmista kuninkaallisista arvomerkeistä Euroopassa. Siitä tuli keskiaikaisen Italian kuningaskunnan symboli. Sitä säilytetään katedraalissa Monzassa lähellä Milanoa. Kruunua pidetään pyhäinjäännöksenä, koska uskotaan, että sen sisäpuolta kiertävä rautainen rengas on taottu niistä nauloista, joilla Jeesus Nasaretilainen naulittiin ristiin. Kruunun uskotaan olevan bysanttilaista kädenjälkeä.. Kruunu on kuva-aiheena mm. itävaltalaisessa keisarillisessa rautakruunun ritarikunnassa sekä italialaisessa Italian kruunun ritarikunnassa. == Galleria == Tiedosto:Corona ferrea monza (heraldry).svg|Kruunu heraldiikassa Tiedosto:Order of the Crown of Italy.jpg|Italian kruunun ritarikunnan risti Tiedosto:4624 - Museo Risorgimento, Milano - Napoleone re d'Italia- Foto Giovanni Dall'Orto, 3-Jan-2008.jpg|Napoleon kuvattuna Lombardian rautakruunu päässään. Tiedosto:Order of the Iron Crown.jpg|Rautakruunun ritarikunnan risti == Lähteet == == Aiheesta muualla == Luokka:Italian historia Luokka:Kruunut Luokka:Kristilliset pyhäinjäännökset
HMS Dundee (L84)

HMS Dundee (viirinumero L84) oli Britannian kuninkaallisen laivaston Shoreham- luokan sluuppi toisessa maailmansodassa. == Valmistus == Alus tilattiin 16. maaliskuuta 1931 vuoden 1930 laivasto-ohjelmassa Chathamin telakalta, missä köli laskettiin 1. joulukuuta. Alus laskettiin vesille 20. syyskuuta 1932 kumminaan rouva Round-Turner ja valmistui 31. maaliskuuta 1933.Naval- history.net - HMS Dundee == Palvelus == Alus määrättiin jo ennen valmistumistaan Länsi-Intiaan. Alus oli 1938 huollettavana kotimaassa, mistä vapauduttuaan se palasi Bermudalle. Toisen maailmansodan alettua alus partioi Länsi-Intian alueella Trinidadissa, kunnes se otettiin 27. heinäkuuta 1940 huollettavaksi telakalle Trinidadissa. Syyskuussa alus aloitti koeajot vapauduttuaan telakalta. Se liittyi 2. syyskuuta Kanadasta lähteneeseen ja Sydneyyn matkanneeseen saattueeseen SC3. Alus lähti 10. syyskuuta kotimaahan saattuetehtäviin. Saksan laivaston sukellusvene U-48:n laukaisema torpedoi osui 14. syyskuuta Irlannin länsipuolella Dundeehen, joka upposi . ==Lähteet== * * === Viitteet === Luokka:Shoreham-luokan sluupit Luokka:Chathamin telakan valmistamat alukset Luokka:Yhdistyneen kuningaskunnan toisen maailmansodan sluupit
Taifuuni Vera

Supertaifuuni Vera oli voimakkain taifuuni, jonka tiedetään iskeneen Japaniin. Japanin poliisin mukaan se surmasi ainakin 4 580 ihmistä, 658 jäi kadonneeksi, 32 000 sai vammoja ja 1 500 000 jäi kodittomaksi. Vahinkojen määräksi arvioitiin 261 miljoonaa dollaria. Matalapaineen alue muodostui myrskyksi 21. syyskuuta, kääntyi luoteeseen ja heikentyi kulkiessaan Japanin saarten ylitse, mistä se jatkoi itään. Taifuunin rantautuessa mitattiin yli 71 m/s tuulenpuuskia. Suurimmat keskituulet, 44 m/s havaittiin Naganossa, mutta yli 22 m/s keskituulia mitattiin koko Japanissa Kiushulta Hokkaidolle asti. ==Lähteet== *JTWC Typhoon Vera Report Luokka:Vuoden 1959 luonnonmullistukset Vera
MIBTeL

MIBTeL oli yleisindeksi Italian pörssissä, joka on Italian tärkein arvopaperipörssi. Vuonna 2009 Mibtel ja Midex lakkautettiin ja korvattiin kahdella uudella indeksillä FTSE Italia All-Share ja FTSE Italia Mid Cap. == Lähteet == == Aiheesta muualla == * MIBTEL General Index luokka:Osakeindeksit Luokka:Italian talous
FTSE MIB

FTSE MIB on osakemarkkinaindeksi Italian pörssissä, joka syrjäytti MIB-30 indeksin syyskuussa 2004. Indeksi koostuu 40:stä eniten pörssissä vaihdetusta osakkeesta. == Luettelo indeksin yhtiöistä == Indeksin yhtiöt 5. tammikuuta 2024: * A2a * Amplifon * Azimut * Banca Generali * Banca Mediolanum * Banca Monte Paschi Siena * Banco Bpm * Bper Banca * Brunello Cucinelli * Campari * Diasorin * Enel * Eni * Erg * Ferrari * Finecobank * Generali Group * Hera Group * Interpump Group * Intesa Sanpaolo * INWIT * Italgas * Iveco Group * Leonardo * Mediobanca * Moncler * Nexi * Pirelli * Poste Italiane * Prysmian Group * Recordati * Saipem * Snam * Stellantis * STMicroelectronics * Telecom Italia * Tenaris * Terna Group * UniCredit * Unipol == Lähteet == * Luokka:Italian talous
Jevgeni Novikov (ralliautoilija)

Jevgeni Maksimovitš Novikov (, s. 19. syyskuuta 1990) on venäläinen ralliautoilija, joka kilpaili rallin maailmanmestaruussarjassa vuosina 2007–2009 ja vuonna 2011, sekä WRC kalustolla ALM Russia tiimissä kaudella 2012. == Ura == Novikov aloitti uransa vuonna 2006 voittamalla Venäjän rallicupin, ja seuraavana vuonna hän oli paras tulokas Viron ja Venäjän mestaruussarjassa. Novikov debytoi MM-sarjassa vuoden 2007 Walesin rallissa, jossa keskeytti. Vuonna 2008 Novikov ajoi kuusi kilpailua sarjan nuorimpana kuljettajana. Hän oli parhaimmillaan 11. Japanin rallissa. Tuotantoautojen MM- sarjassa (PWRC) hän sijoittui 13:ksi. Hän oli lähellä voittaa oman luokkansa kilpailun Japanissa, mutta tekniset ongelmat pudottivat hänet toiseksi Juho Hännisen taakse. Vuonna 2009 Novikov ajoi Citroën Junior Teamissa kahdeksan kilpailua ja sijoittui parhaimmillaan viidenneksi Sardinian rallissa. Seuraavassa Akropolis-rallissa Novikov ajoi ensimmäisen erikoiskoevoittonsa ollen sarjan nuorin kuljettaja, joka on voittanut erikoiskokeen. Kaudella 2010 Novikov piti välivuotta kunnes 4. marraskuuta hän ilmoitti vetäytyvänsä autourheilusta toistaiseksi. Novikov teki paluun MM-sarjaan vuonna 2011 Fordilla. Hän oli viidentenä Meksikon rallissa, kunnes joutui keskeyttämään teknisten ongelmien seurauksena. Katalonian rallissa Novikov ajoi seitsemänneksi saavuttaen kuusi pistettä. Hän toisti saman Walesin rallissa. Novikov saavutti yhteensä 12 pistettä sijoittuen 17:nneksi sarjapisteissä. Vuonna 2012 Novikov saavutti ensimmäisen palkintosijansa sijoittumalla toiseksi Portugalin rallissa ollen ensimmäinen venäläinen, joka on yltänyt palkinnoille MM-rallissa. Myös Sardinian rallissa Novikov sijoittui toiseksi. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 16 Pisteet Sijoitus 2007 Jevgeni Novikov Subaru Impreza WRX STi MON SWE NOR MEX POR ARG ITA GRE FIN GER NZL ESP FRA JPN IRE GBR Kesk. 0 NC 2008 Jevgeni Novikov Subaru Impreza WRX STi MON SWE MEX ARG Kesk. JOR ITA 0 NC 2008 Jevgeni Novikov Mitsubishi Lancer Evo IX GRE 35 TUR Kesk. FIN GER NZL Kesk. ESP FRA JPN 11 GBR Kesk. 0 NC 2009 Citroën Junior Team Citroën C4 WRC IRE NOR 11 CYP Kesk. POR Kesk. ARG ITA 5 GRE 15 POL 9 FIN Kesk. AUS ESP Kesk. GBR 4 13. 2011 M-Sport Stobart Ford Fiesta RS WRC SWE MEX Kesk. POR JOR ITA 14 ARG GRE 20 FIN Kesk. GER AUS Kesk. FRA 24 12 17. 2011 ALM Russia Citroën DS3 WRC ESP 7 12 17. 2011 Team Abu Dhabi Ford Fiesta RS WRC GBR 7 12 17. 2012 M-Sport Ford Fiesta RS WRC MON 5 SWE 5 MEX Kesk. POR 2 ARG 8 GRE Kesk. NZL 4 FIN 36 GER Kesk. GBR 6 FRA 7 ITA 2 ESP 10 88 6. 2013 Qatar M-Sport Ford Fiesta RS WRC MON Kesk. SWE 9 MEX 10 POR 4 ARG 4 GRE 9 ITA Kesk. FIN 6 GER 9 AUS 7 FRA 5 ESP 5 GBR 19 69 7. == Aiheesta muualla == Luokka:Venäläiset ralliautoilijat Luokka:Vuonna 1990 syntyneet Luokka:Elävät henkilöt
Baggarat

Baggarat tai baqqarat ovat kansa Lounais-Sudanissa. He polveutuvat arabien ja paikallisten afrikkalaisten seka-avioliitoista. Baggaroita on arviolta noin miljoona ja heidät voidaan jakaa yli 20 alaryhmään. Suurimmat alaryhmät ovat messiryat, habbaniat, reizegat ja humrit. Baggarat puhuvat arabian kielen murretta. Baggaroiden nimitys juontuu arabian kielen nautaa tarkoittavasta sanasta bagar. ==Historia== Beduiiniarabit tulivat Pohjois-Afrikkaan 1000-luvulla. 1500-luvulla baggarojen esi-isät muuttivat Itä-Sudaniin ja heihin sekoittui beduiineja. 1700-luvulla he muuttivat jälleen, tällä kertaa Etelä-Sudaniin. Vuonna 1821 Etelä- ja Pohjois-Sudanin välille syntyi kauppareitti 1840-luvulla baggaroista tuli aktiivisia orjakaupassa. Vuonna 1881 Muhammad Ahmad julistautui Mahdiksi, eli henkilöksi, jonka muslimit uskovat tulevan pelastamaan ja vapauttamaan maailman. Ahmad johti tukijoitaan kapinaan egyptiläisiä ja brittejä vastaan, jotka tunkeutuivat maahan vuonna 1882. Vuonna 1885 mahdistit ottivat haltuunsa Khartumin. Britit ja egyptiläiset kukistivat mahdistit vuonna 1898. Vuonna 1955 alkoi Sudanin etelä- ja pohjoisosan välinen sisällissota, ja seuraavana vuonna Sudanista tuli itsenäinen.Giles 1997, s. 40 Sisällissodassa baggarat ovat taistelleet pohjoisen puolella, vaikkakin he asuvat Etelä-Sudanissa. Taisteluja on käyty erityisesti nubien kanssa. Nubia vastaan on taisteltu organisoidusti vuodesta 1984. Baggarat saivat ase-apua Sudanin hallitukselta.Giles 1997, s. 41 Vuonna 1988 perustettiin Popular Defence Force eli PDF. PDF on ottanut osaa etnisiin puhdistuksiin nubia vastaan.Giles 1997, s. 42 ==Kulttuuri== ===Elinkeinot=== Suurin osa baggaroista on karjan kasvattajia. Vain miehet voivat omistaa karjaa ja suurimmat laumat voivat olla tuhatpäisiä. Karjaa liikutellaan sadekauden mukana, sillä kuivan kauden aikaan baggaroiden alueet eivät pysty elättämään karjaa. Ongelmana ovat myös tsetsekärpäset ja hyttyset, joita esiintyy runsaasti etenkin sadekauden jälkeen. Senkin vuoksi karjaa on siirreltävä. Miesten paimentaessa karjaa naiset jäävät kyliin viljelemään maata. Monet baggaramiehet työskentelevät perinteisten elinkeinojen lisäksi muilla toimialoilla muualla Sudanissa. Työstä saatua rahaa käytetään esimerkiksi karjan koon kasvattamiseen ja lasten opiskeluun. ===Yhteiskunta=== Jokaisella baggararyhmällä on johtaja, jota nimitetään nimellä nazir. Suurilla ryhmillä voi olla kaksikin naziria. Jokaisella ryhmällä on myös useampia omda nimellä tunnettuja alempia johtajia, jotka vastaavat jostain tietystä alasta. Omdat keräävät esimerkiksi verot ja vastaavat kiistojen ratkaisuista. Baggara miehillä voi olla useita vaimoja. Naimisiin mentäessä baggaramies antaa vaimonsa vanhemmille karjaa myötäjäislahjana. Ensimmäinen vaimo on yleensä joku miehen serkuista. Suurin osa baggarosita on muslimeja. Monet baggarat tekevät pyhiinvaellusmatkoja Mekkaan, jossa he saattavat myös viipyä muutamien vuosienkin ajan rahaa tienaamassa.Giles 1997, s. 43 ==Lähteet== * ===Viitteet=== Luokka:Sudanin etniset ryhmät
Untsukulin piiri

Untsukulin piiri (, avaariksi Унсоколо район, Unsokolo raion) on kunnallinen itsehallintoalue Dagestanin tasavallassa Venäjällä. Vuonna 1935 perustetun piirin pinta-ala on 559,9 neliökilometriä. Asukkaita on 28 700 henkeä (vuonna 2010). Untsukulin piiri sijaitsee Dagestanin keskiosan vuoristoseudulla. Se rajoittuu koillisessa Buinakskin, kaakossa Levašin, etelässä Gergebilin ja Hunzahin sekä luoteessa Gumbetin piiriin. Seudulla virtaa Avarskoje Koisu -joki. Piiriin kuuluu Šamilkalan kaupunkimainen taajama (kaupunkikunta) sekä 11 maalaiskuntaa: Arakani, Ašilta, Balahani, Gimry, Haratši, Irganai, Ištiburi, Kahabroso, Maidanskoje, Tsatanih ja Untsukul. Hallinnollinen keskus on Untsukulin kylä, josta on 186 kilometriä tasavallan pääkaupunkiin Mahatškalaan. Kyliä on yhteensä 20. Kaupunkiväestön osuus on 25,1 %. Vuoden 2002 väestönlaskennan mukaan 97,1 % asukkaista on avaareja. Seudun talous perustuu energian tuotantoon, puutarhanhoitoon ja käsityöammateihin. Tärkein tuotantolaitos on Irganain vesivoimalaitos. Lisäksi on pienimuotoista elintarviketeollisuutta. Untsukulin kylässä toimii ainutlaatuinen puukäsityöverstas. Piirissä toimii 11 lastentarhaa, 18 koulua, kaksi taidekoulua ja lasten luomistyön keskus. Kulttuurilaitoksia ovat 18 kerhotaloa, 20 kirjastoa, kolme museota ja teatteri. Nähtävyyksiin kuuluu imaami Šamilin kotikylä Gimry. Kahabrososta on kotoisin avaarirunoilija Mahmud Magomedov ja Untsukulista bolševikkijohtaja Mahatš Dahadajev. Paikallislehtenä ilmestyy avaarinkielinen Ahihan (”Puutarhuri”). ==Lähteet== ==Aiheesta muualla== * Untsukulin piiri Dagestanin presidentin sivustolla * Untsukulin piiri Dagestanin hallituksen sivustolla *
Lyhyt onni

Lyhyt onni (Brief Encounter) on brittiläinen elokuva vuodelta 1945. Se kertoo kahden naimisissa olevan ihmisen rakkaustarinan, joka sijoittuu maailmansotien väliseen Britanniaan. Noël Cowardin käsikirjoitus perustuu hänen yksinäytöksiseen näytelmäänsä Still Life.Brief encounter Filmasite Elokuvan musiikkina käytetään Rahmaninovin toista pianokonserttoa. Elokuva sai Cannesin elokuvajuhlilla erikoispalkinnon ja oli kolmen Oscarin ehdokkaana.Awards Allmovie Vuonna 1999 British Film Instituten kyselyssä Lyhyt onni äänestettiin kaikkien aikojen toiseksi parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.Best 100 British films - full list, BBC 23.12.1999. Viitattu 27.7.2016. ==Näyttelijät== ==Uusintaversio== Vuonna 1974 ensiesitettiin Alan Bridgesin ohjaama brittiläis-italialainen uusintaversio Onnen hetket, Hallmark-yhtiön televisioelokuva, jonka pääosia esittävät Sophia Loren ja Richard Burton. == Lähteet == Luokka:Vuoden 1945 brittiläiset elokuvat Luokka:Brittiläiset draamaelokuvat Luokka:Brittiläiset mustavalkoelokuvat Luokka:David Leanin ohjaamat elokuvat Luokka:Näytelmiin perustuvat elokuvat
Iiro Hämäläinen

Iiro Hämäläinen (s. 27. maaliskuuta 1986 Helsinki) on suomalainen pesäpalloilija, joka pelaa kauteen 2022 kestävällä sopimuksella Ykköspesis- joukkue Loimaan Palloilijoissa. ==Ura== Vuodet 2004–2007 Hämäläinen pelasi Suomensarjaa Hyvinkään Tahkossa, poikien Superpesistä Tahkossa sekä Ykköspesistä Riihi-Pesiksessä ja Järvenpään Pesiksessä. Ensimmäisen ottelunsa Superpesiksessä Hämäläinen sai jo kaudella 2004 Tahkon joukkueessa. Hämäläisen kasvattajaseura on Hyvinkään Tahko. Kaudeksi 2008 Hämäläinen siirtyi Jokioisten Koetukseen Ykköspesikseen. Hämäläinen edusti JoKoa kolmen vuoden ajan. Syksyllä 2010 Hämäläinen solmi Tahkon kanssa try-out-sopimuksen. Osapuolet tekivät lopulta vuoden sopimuksen. Pääkaupunkiseudulla asuneena Hämäläinen harjoitteli Tahkon yhteistyöseura Puna-Mustien kanssa. Hämäläinen pelasi kauden aikana Tahkossa Superpesiksessä kaksi ottelua, joissa hän löi yhden juoksun. Niiden lisäksi hän pelasi Tahkon Suomensarja-joukkueessa ja Puna-Mustissa Ykköspesistä. Hämäläisen kausi päättyi loukkaantumiseen: hänen eturistisiteensä meni poikki törmäyksessä seurakaverin kanssa. Hämäläinen muutti kauden päätteeksi työn perässä Seinäjoelle. Hän siirtyi Alajärven Ankkureihin. Hämäläinen pelasi Ankkureissa kauden aikana 24 ottelua, joissa hän sai kuusi tehopistettä. Hän pelasi lähinnä kopparina. Kaudeksi 2013 Hämäläinen siirtyi Ykköspesikseen sarjanousija Loimaan Palloilijoiden joukkueeseen. Hän pelasi joukkueessa kuusi ottelua. Hänen kautensa päättyi loukkaantumiseen. ==Muuta== Hämäläinen on ammatiltaan kirvesmies. == Tilastot == === Superpesis-ura === Vuosi Joukkue Ottelut Lyödyt Tuodut Kärkilyönnit 2004 Tahko 1 0 + 0 0 1 2011 Tahko 2 0 + 1 0 2 2012 Alajärven Ankkurit 24 0 + 5 1 34 == Lähteet == *Hämäläisen profiili Hyvinkään Tahkon kotisivuilla === Viitteet === Luokka:Suomalaiset pesäpalloilijat Luokka:Vuonna 1986 syntyneet Luokka:Elävät henkilöt
Ahdat sanawovach el-djamr

Ahdat sanawovach el-djamr on algerialainen elokuva vuodelta 1975, joka tunnetaan myös ranskankielisellä nimellään Chronique des années de braise. Se palkittiin Cannesin elokuvajuhlilla Kultaisella palmulla.http://www.festival- cannes.com/en/archives/ficheFilm/id/2162/year/1975.html == Lähteet == Luokka:Vuoden 1975 elokuvat Luokka:Algerialaiset elokuvat
Angela Dorsey

Angela Dorsey on kanadalainen kirjailija, joka aloitti kirjailijanuransa 28-vuotiaana. Hän on kirjoittanut kirjoja Pollux-hevoskerhoon (nykyään nimeltä Penny & Friends). Hänen tuotoksiaan ovan muun muassa Freedom- ja Hevosenkeli -sarjat. Uusin sarja on vuonna 2014 alkanut Talismans of thunder -kirjasarja. == Lapsuus == Angela innostui hevosista jo nuorena. Ensikosketus hevosiin tapahtui kolmevuotiaana, jolloin Angela ratsasti laitumella isoisänsä avustuksella. Myös kirjoittaminen oli jo nuoren Angelan intohimo. Hän kirjoitti itselleen tarinoita, ja lapsena hän kirjoitti monta kirjaa Nellie- nimisestä tammasta. Koulussa Angela piti erityisesti äidinkielestä ja matematiikasta. == Tuotanto == Käsittää vain Pollux-hevoskerhossa julkaistut kirjat. Erämaan tarinoita -sarja * Talvinen kaviotanssi, 2009 (Winter Of The Crystal Dances) * Mustan kevään lapsi, 2010 (Spring Of The Poacher's Moon) * Villien sydänten kesä, 2010 (Summer Of Wild Hearts) * Käärmekanjonin syksy, 2011 (Autumn In Snake Canyon) * Vaarojen talvi, 2011 (Winter Of Sinking Waters) * Salaisuuksien kevät, 2011 (Spring Of Secrets) * Kesäinen kilpajuoksu, 2012 (Summer Of Desperate Races) * Enkelten syksy, 2012 (Autumn Of Angels) * Sydäntalven soturit, 2013 (Winter Of The Whinnies Brigade) Hevosenkeli-sarja * Vieras yössä, 2003 (Dark Fire) * Preerian laulu, 2004 (Desert Song) * Vuoriston vangit, 2005 (Condor Mountain) * Kuiskaus kuutamossa, 2005 (Swift Current) * Kullan lumo, 2005 (Gold Fever) * Orjatyttö, 2005 (Slave Child aka Frantic Flight) * Käärmekivi, 2006 (Rattlesnake Rock) * Faaraottaren kirous, 2007 (Sobekkare's Revenge) * Vuoroveden haltija, 2007 (Mystic Tide) * Muistojen sokkelot, 2008 (Silver Dream) * Myrskyn selkään, 2008 (Fighting Chance) * Susiluola, 2009 (Wolf Chasm) Freedom-sarja * Vanhan tallin vanki, 2002 (A Horse Called Freedom) * Eksynyt sielu, 2007 (Freedom's Whisper) * Pelastajat, 2009 (Freedom's Echo) Talismans of thunder * Varjomaan kaksoset, 2014 (Sola Eclipsed) * Pahan suon valtijatar, 2015 (Rover Moon) * Sydänyön varjelus, 2015 (Ruler Of Shadows) Yksittäisiä kirjoja * Menneisyyden kaiku, 2005 (Abandoned) * Tuiki, tuiki tähtönen, 2014 (Twinkle And The Star) == Lähteet == Luokka:Kanadalaiset kirjailijat Luokka:Syntymävuosi puuttuu Luokka:Elävät henkilöt
Gliese 581 e

{{Eksoplaneetta | nimi = Gliese 581 e | kuva = Exoplanet Comparison Gliese 581 e.png | kuvateksti = Gliese 581 e:n ja Maan kokovertailu | löytäjät = Michael Mayor | löytöpäivä = 21. huhtikuuta 2009 | löytötapa = Säteisnopeus | tähden nimi = Gliese 581 | etäisyys auringosta = 20,4 vv | tähden massa = 0,31 M☉ | tähden spektriluokka = M3V | tähden metallipitoisuus = [M/H] = −0,33 ± 0,12 | luminositeetti = 0,013 | tähden ikä = 7-11 Gyr | isoakselin puolikas = 0,0284533 ± 0,0000023 AU | eksentrisyys = 0 | kiertoaika = 3,14867 | kiertoaika vuotta = 0,0086 | massa = 1,7 ± 0,2 Maan massaa | säde = 0,31 Maan sädettä | lämpötila = 3480 ± 48 }} Gliese 581 e tai Gl 581 e on eksoplaneetta, joka kiertää tähteä Gliese 581, M3V -luokan punaista kääpiötä joka on noin 20,5 valovuoden päässä Maasta Vaa'an tähdistössä. Se on neljäs aurinkokunnasta löydetty planeetta ja tähdestä lähtien järjestyksessä ensimmäinen. Planeetan löysi Michael Mayorin johtama ryhmä HARPS-instrumenttia käyttäen Euroopan eteläisen observatorion Chilen tähtitornissa 3,6 metrin teleskoopilla. Löytö julkaistiin 21. huhtikuuta 2009. Mayorin tiimi arvioi säteittäisliikkeen avulla planeetan massan ja vastaavia tietoja.Mayor, M.; Bonfils, X.; Forveille, T.; Delfosse, X.; Udry, S.; Bertaux, J.-L.; Beust, H.; Bouchy, F. et al. (2009). "The HARPS search for southern extra-solar planets, XVIII. An Earth-mass planet in the GJ 581 planetary system". Astronomy and Astrophysics 507 (1): 487-494. Planeetan minimimassa on 1,7 Maan massaa,Vogt, S. S.; et al. (2010). "The Lick-Carnegie Exoplanet Survey: A 3.1 M_Earth Planet in the Habitable Zone of the Nearby M3V Star Gliese 581". mikä tekee siitä pienimmän normaalia tähteä kiertämästä löydetyn eksoplaneetan, ja samalla planeetan jonka massa on lähinnä Maata. Planeetan etäisyys sen kiintotähteen on vain 0,03 AU. Tieteilijät uskovat, että sillä voi olla samanlainen kivinen pinta kuin Maalla tai Jupiterin kuulla Iolla.Barnes, Rory; Jackson, Brian; Greenberg, Richard; Raymond, Sean N. (2009-06-09). "Tidal Limits to Planetary Habitability". == Lähteet == == Aiheesta muualla == *Gliese 581 e Wikimedia Commonsissa *Kirkkain löydetty eksoplaneetta *Exoplanet.eu Luokka:Eksoplaneetat
Anna Magdalena Bachin kronikka

Anna Magdalena Bachin kronikka on saksalainen elokuva vuodelta 1968. Se kertoo Johann Sebastian Bachin musiikista, ja on koottu hänen toisen vaimonsa kuvitteellisen päiväkirjan muotoon. == Lähteet == Luokka:Vuoden 1968 saksalaiset elokuvat Luokka:Saksalaiset draamaelokuvat
Kärsämäen pirunpesä

thumb|250px|Suuri siirtolohkare joka on haljennut pystysuoraan keskeltä Kärsämäen pirunpesä on Lentokentän kaupunginosassa Maaria-Paattisten suuralueella Turussa sijaitseva pirunpesä ja joukko suuria siirtolohkareita. Alue sijaitsee louhikkoisella mäenrinteellä, metsässä. Alueen länsipuolella sijaitsee Pomponrahkan luonnonsuojelualue, pohjoisessa Turun lentoasema, idässä valtatie 9 (Tampereen valtatie) ja etelässä kantatie 40 (Turun kehätie). Pirunpesän ympäristössä on näkyvillä litorinavaiheen muinaisrantoja sekä jääkauden jälkeisen ajan ilmaston rapautumismuotoja. Alueelta löytyy myös edustava louhikkotörmä, useita rantavalleja ja näkyvimpänä pystysuoraan kahtia haljennut suuri siirtolohkare, jonka ympäristössä on myös useita muita suuria lohkareita. Lohkareista suurin on noin 15 metriä korkea ja sitä kutsutaan pirunkiveksi. Geologian tutkimuskeskuksen lohkareista vastaavan geologin mukaan Lentokentän siirtolohkare on Suomen toiseksi suurin.Arkistolinkki Alueen maat omistaa Turun kaupunki sekä valtio. Pirunpesän ympäristö oli tarkoitus rauhoittaa luonnonsuojelulain nojalla vuonna 1994 tehdyssä selvityksessä. Varsinais-Suomen ensimmäisessä vaiheseutukaavassa vuodelta 1985 alue on ”suojelualue, joka on tarkoitettu suojeltavaksi pääasiassa rakennuslain 135 §:n nojalla annettavilla määräyksillä sekä suojelukohde, joka on varattu pääasiassa luonnonsuojelulainsäädännön perusteella suojeltavaksi”. Alue toimii myös koulujen opetuskohteena, ja sen ympäri kulkee luontopolku. Tarun mukaan kiven sisässä asusteli piruja, joita jumala päätti rangaista ja antoi ukkosen halkaista kiven. Ukkosen voimasta pirut lensivät tiehensä kivestä. Myöhemmin kivellä asui haltia, joka tarjosi aina erilaisista astioista ohikulkeville rakuunoille juotavaa. Kerran haltia antoi rakuunalle kultaisen maljan josta juoda. Malja jäi rakuunalle ja päätyi kalkiksi Ruskon kirkkoon. Muita merkittäviä siirtolohkareita Turussa ovat Kukkarokivi Ruissalossa ja Pallivahankivi Kärsämäen kaupunginosassa vain vähän matkan päässä Pirunpesästä. == Lähteet == == Aiheesta muualla== *Kärsämäen Pirunpesä Luokka:Turun luonto Luokka:Suomen siirtolohkareet Luokka:Turun nähtävyydet Luokka:Lentokenttä (Turku)
Black’n’Roll

__NOTOC__ Black’n’Roll on puolalaisen stoner rock -yhtye Black Riverin toinen studioalbumi, joka on julkaistu vuonna 2009. ==Kappalelista== # # # # # # # # # # # == Kokoonpano == * Maciej Taff – laulu * Kay – kitara, taustalaulu * Art – kitara, taustalaulu * Orion – bassokitara, taustalaulu * Daray – rummut, taustalaulu == Arvostelut == * Allmusic: Allmusic review * Imperiumi: 7/10 * Teraz Rock: Teraz Rock: Recenzja == Lähteet == == Aiheesta muualla == * * Luokka:Black Riverin albumit Luokka:Vuoden 2009 albumit
Artur Kempa

Artur Kempa (s. 1977 Varsova, Puola) on puolalainen kitaristi ja säveltäjä, joka tunnetaan parhaiten yhtyeiden Wrinkled Fred, Soulburners ja Black River kitaristina. ==Diskografia== Wrinkled Fred * Soulburners * * Black River * * * Luokka:Puolalaiset kitaristit Luokka:Vuonna 1977 syntyneet Luokka:Elävät henkilöt
Gauntlet Legends

Gauntlet Legends on Atari Gamesin kehittämä ja julkaisema toimintapeli, joka on julkaistu vuonna kolikkopelinä ja seuraavina vuosina Nintendo 64:lle, PlayStationille ja Sega Dreamcastille. Peli on seuraaja Gauntletille. == Vastaanotto == Peli on saanut IGN:n arvostelussa arvosanaksi 8.4/10. Peli on saanut GameSpotin arvostelussa arvosanaksi 4.2/10. == Lähteet == == Aiheesta muualla == * * * * Luokka:Vuoden 1998 videopelit Luokka:Atarin kolikkopelit Luokka:PlayStation-pelit Luokka:Nintendo 64 -pelit Luokka:Sega Dreamcast -pelit
The Vibrators

The Vibrators on vuonna 1976 perustettu englantilainen punkyhtye. Yhtye julkaisi ensimmäisen albuminsa Pure Mania vuonna 1977 ja on edelleen aktiivinen. Uusin albumi on "Punk Mania: Return To the Roots" - 2014. == Albumit == * Pure Mania (Epic, EPC 82097, June 1977) # 49 UK Albums Chart[8] * V2 (Epic, EPC 82495, April 1978) # 33 * Guilty (Anagram, GRAM 002, 1982) * Alaska 127 - 1984 * Fifth Amendment - 1985 * Recharged - 1988 * Meltdown - 1988 * Vicious Circle - 1989 * Volume 10 - 1990 * Hunting For You - 1994 * French Lessons With Correction - 1997 * Buzzin' - 1999 * Noise Boys - 2000 * Energize - 2002 * Punk: The Early Years - 2006 (Cover Album) * Garage Punk - 2009 (Cover Album) * Pure Punk - 2009 (Cover Album) * Under The Radar - 2009 * On The Guest List - 2013 * "Punk Mania: Return To the Roots" - 2014 * "Restless" - 2017 * "Past, Present and into the future" - 2017 * "Across the Pond" - 2018 * "Mars Casino" - 2020 * "Fall into the Sky" - 2022 == Lähteet == == Aiheesta muualla == *Viralliset sivut Luokka:Brittiläiset punkyhtyeet
Gumbetin piiri

Gumbetin piiri (, avaariksi Гумбет район, Gumbet raion) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 676,2 neliökilometriä. Asukkaita on 18 500 henkeä (vuonna 2010). Gumbetin piiri sijaitsee Dagestanin luoteisosan vuoristoseudulla. Se rajoittuu idässä Kazbekin ja Buinakskin, etelässä Untsukulin ja Hunzahin ja lännessä Botlihin piireihin sekä pohjoisessa Tšetšenian Nožai-Jurtin piiriin. Seudulla virtaa Andijskoje Koisu -joki. Piiriin kuuluu 15 maalaiskuntaa: Aradirih, Argvani, Danuh, Gadari, Igali, Ingiši, Kiljatl, Mehelta, Nižneje Inho, Šabduh, Tljarata, Tsilitl, Tširkata, Tšitl ja Verhnee Inho. Hallinnollinen keskus on Meheltan kylä, josta on 166 kilometriä tasavallan pääkaupunkiin Mahatškalaan. Asutuskeskuksia on yhteensä 27. Vuoden 2002 väestönlaskennan mukaan 99,7 % piirin asukkaista on avaareja. Kaupunkiväestöä ei ole. Seudun pääelinkeino on maatalous, joka on erikoistunut puutarhanhoitoon, viljakasvien viljelyyn sekä maidon ja lihan tuotantoon. Teollisuutta edustaa säilyketehdas. Piirin kautta kulkevat Botlihin ja Buinakskin sekä Hasavjurtin ja Tlohin väliset maantiet. Piirissä toimii 8 lastentarhaa ja 21 koulua. Kulttuurilaitoksia ovat 25 kerhotaloa, 21 kirjastoa ja museo. Paikallislehtenä ilmestyy avaarinkielinen Gumbet. ==Lähteet== ==Aiheesta muualla== * Gumbetin piiri Dagestanin presidentin sivustolla * Gumbetin piiri Dagestanin hallituksen sivustolla Luokka:Dagestanin piirit
Black River (albumi)

__NOTOC__ Black River on puolalaisen stoner rock -yhtye Black Riverin esikoisalbumi, joka on julkaistu vuonna 2008. == Kappaleet == # # # # # # # # # # == Kokoonpano == * Maciej Taff – laulu * Kay – kitara, taustalaulu * Orion – bassokitara, taustalaulu * Daray – rummut == Arvostelut == * Sputnikmusic: Sputnikmusic: Album review (Emeritus review) == Lähteet == == Aiheesta muualla == * Black River (albumi) Discogsissa * Luokka:Vuoden 2008 esikoisalbumit Luokka:Black Riverin albumit
Marmorimies

Marmorimies () on Andrzej Wajdan ohjaama puolalainen elokuva vuodelta 1976. Se kuvaa stalinistista propagandaa Puolassa 1950-luvulla.Marmorimies pääsi pannasta YLE Elävä Arkisto Elokuvan keskeinen hahmo on stahanovilainen työn sankari Birkut, jonka elämästä nuori elokuvan-alan opiskelija tekee elokuvaa 1970-luvulla. Aiheen poliittisen arkaluontoisuuden takia Wajdalla kesti vuosia saada lupa kuvata aiemmin kirjoittamansa käsikirjoitus.Man of Marble Andrzej Wajdan virallinen kotisivu Elokuva sai palkinnon Cannesin elokuvajuhlilla.Czlowiek z marmuru Cannes == Lähteet == Luokka:Vuoden 1976 elokuvat Luokka:Puolalaiset draamaelokuvat Luokka:Andrzej Wajdan ohjaamat elokuvat Luokka:Elokuvat elokuvanteosta
Intianmerimetso

Intianmerimetso (Phalacrocorax fuscicollis) on eteläaasialainen merimetsojen sukuun kuuluva merimetso. Sen esiintymisalue ulottuu Pakistanista Intiaan, Sri Lankaan ja Indokiinaan. James Francis Stephens kuvaili lajin holotyypin Bengalista vuonna 1826.The Internet Bird Collection == Lähteet == Luokka:Merimetsot
Paul Scharner

Paul Scharner (s. 11. maaliskuuta 1980 Scheibbs, Itävalta) on itävaltalainen jalkapalloilija, pelipaikaltaan puolustaja tai keskikenttäpelaaja. Hän edustaa Englannin valioliigassa pelaavaa West Bromwich Albionia. == Lähteet == Luokka:Itävaltalaiset jalkapalloilijat Luokka:Vuonna 1980 syntyneet Luokka:Elävät henkilöt
Kapinmerimetso

Kapinmerimetso (Phalacrocorax capensis) on eteläafrikkalainen merimetso. Sen esiintymisalue käsittää Namibian ja Etelä-Afrikan rannikot. Pesimäyhdyskuntia tunnetaan 69 kappaletta. Anders Sparrman kuvaili lajin holotyypin Hyväntoivonniemen False Baysta vuonna 1788.The Internet Bird Collection == Lähteet == Luokka:Merimetsot Luokka:Uhanalaiset linnut
Arabianmerimetso

Arabianmerimetso (Phalacrocorax nigrogularis) on lounaisaasialainen merimetso. Sen esiintymisalue on kaksijakoinen: pohjoinen suurempi osapopulaatio pesii Persianlahden saarilla, ja eteläinen pienempi osapopulaatio Jemenissä Adeninlahdella ja Omanissa Arabianmerellä. Sokotrassa on tavattu pesimäyhdyskunta, mutta lintujen liikkeitä yhdyskuntien välillä ei tunneta. Lajin kokonaiskanta on noin 110 000 paria. William Robert Ogilvie-Grant ja Henry Ogg Forbes kuvailivat lajin holotyypin Sokotralta vuonna 1899.The Internet Bird Collection Lisääntymisajan ulkopuolella arabianmerimetso on kokanaan musta. Päässä on violetti ja selässä sekä siivissä vihreä kiilto. Lisääntymisaikana silmäkulmiin, niskaan ja perään muodostuu valkoisia tupsuja. Arabianmerimetson elinympäristöä ovat meren rannikot, ja sen ravintoa ovat kalat. Kantaa uhkaa pesinnän epäonnistuminen ihmisten aiheuttamien häiriöiden vuoksi. == Lähteet == Luokka:Merimetsot Luokka:Uhanalaiset linnut
Karoliininen yliopistosairaala

Karoliininen yliopistosairaala eli Karoliininen sairaala ( eli Karolinska sjukhuset) on Tukholman läänissä sijaitseva yliopistosairaala, joka on samalla läänin akuuttisairaala. Sillä on toimitilat Huddingessa ja Solnassa. Sairaala muodostettiin vuoden 2004 alusta yhdistämällä Huddingen yliopistosairaala (HS) ja Karoliininen sairaala (KS). Sairaalan toiminnan piirissä on Tukholman sairaanhoitoalueella kaksi miljoonaa ihmistä.Regionernas befolkningsunderlag och universitets-/regionsjukhus (2007) Solnaan rakennettiin uusi Karoliininen sairaala (Nya Karolinska Solna). == Lähteet == == Aiheesta muualla == * Karolinska Universitetssjukhuset * Nya Karolinska Solna * Karolinska Trial Alliance Luokka:Ruotsin sairaalat Luokka:Tukholman rakennukset ja rakennelmat Luokka:Huddingen kunta Luokka:Solna
Matalikkomerimetso

Matalikkomerimetso (Phalacrocorax neglectus) on lounaisafrikkalainen merimetso. Sen esiintymisalue käsittää eteläisen Namibian ja lounaisen Etelä- Afrikan rannikot Swakopmundista Cape Agulhasiin. Populaation koko oli noin 2 800 paria vuonna 2006. Johan August Wahlberg kuvaili lajin holotyypin Etelä- Afrikan lounaisrannikon saarilta vuonna 1855.The Internet Bird Collection == Lähteet == Luokka:Merimetsot Luokka:Uhanalaiset linnut
Levašin piiri

Levašin piiri (; dargiksi Лавашала район, Lavašala raion; avaariksi Лаваша район, Lavaša raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 813,2 neliökilometriä. Asukkaita on 68 700 henkeä (vuonna 2010). Levašin piiri sijaitsee Dagestanin keskiosan vuoristoseudulla. Se rajoittuu pohjoisessa Buinakskin, idässä Karabudahkentin ja Sergokalan, etelässä Akušan ja Lakin sekä lännessä Gunibin, Gergebilin ja Untsukulin piireihin. Seudun suurin joki on Kazikumuhskoje Koisu. Hyötykaivannaisiin kuuluvat kalkkikivi ja marmori. Piiriin kuuluu 26 maalaiskuntaa: Ahkent, Ajalakab, Aršimahi, Džangamahi, Ebdalaja, Hadžalmahi, Hahita, Kakamahi, Karlabko, Kuletsma, Kuppa, Kutiša, Levaši, Mekegi, Musultemahi, Naskent, Nižneje Tšugli, Ohli, Orada Tšugli, Tsudahar, Tsuhta, Tšuni, Ulluaja, Urma, Verhneje Labkomahi ja Verhni Ubekimahi. Hallinnollinen keskus on Levašin kylä, josta on 106 kilometriä tasavallan pääkaupunkiin Mahatškalaan. Asutuskeskuksia on yhteensä 67. Vuoden 2002 väestönlaskennan mukaan 76,8 % piiriin asukkaista on dargeja ja 22,9 % avaareja. Kaupunkiväestöä ei ole. Seudun pääelinkeino on maatalous, joka on keskittynyt viljan, vihannesten ja perunan viljelyyn sekä maidon ja lihan tuotantoon. Teollisuutta edustaa kaksi säilyketehdasta. Piirin kautta kulkee Mahatškalasta tasavallan vuoristoseudulle johtava maantie. Piirissä toimii viisi lastentarhaa, 45 koulua, lasten luomistyön keskus ja ammattikoulu. Kulttuurilaitoksia ovat kolme taidekoulua, 33 kerhotaloa, 30 kirjastoa ja 18 museota. Nähtävyyksiin kuuluvat jokien muodostamat kanjonit ja vuorten kapeat solat sekä Hahitan moskeija, jossa imaami Šamil on opiskellut. Paikallislehtenä ilmestyy darginkielinen Sagasi gunikad (”Uutta tietä pitkin”). ==Lähteet== ==Aiheesta muualla== * Levašin piirin sivusto * Levašin piiri Dagestanin presidentin sivustolla * Levašin piiri Dagestanin hallituksen sivustolla Luokka:Dagestanin piirit
Nya Karolinska Solna

Nya Karolinska Solna on sairaalarakennus Tukholman Solnassa. Se tulee korvaamaan nykyisen Karoliinisen yliopistosairaalan rakennukset. Sairaalan rakentaminen alkoi 2012 ja se valmistui 2018, mutta potilaita alettiin ottaa vastaan jo 2016. Uuden sairaalahankkeen kustannukset ovat 52 miljardia kruunua 30 vuoden aikana.Uppgift enligt Sveriges Radio/P4 Radio Stockholm den 2010-09-03 == Lähteet == == Aiheesta muualla == * Karolinska Universitetssjukhuset * Nya Karolinska Solna Luokka:Ruotsin sairaalat Luokka:Solna
Jevgeni Novikov

Jevgeni Novikov (Евгений Новиков) on seuraavien henkilöiden nimi: * Jevgeni Novikov, neuvostoliittolainen näyttelijä * Jevgeni Novikov, virolainen jalkapalloilija * Jevgeni Novikov, venäläinen ralliautoilija * Jevgeni Novikov, venäläinen suunnittelija.
Gilgit-Baltistan

Gilgit-Baltistan (), aiemmin Pohjoisalueet () on Pakistanin pohjoisin hallintoalue. Alueen länsipuolella on Khyber Pakhtunkhwan provinssi, pohjoispuolella Afganistanin Wakhanin käytävä, koillisessa Kiina, etelässä Azad Kashmirin alue, kaakossa Intian osavaltio Jammu ja Kashmir. Alueen pinta- ala on 72 971 km² ja asukasluku noin miljoona. Alueen hallinnollinen keskus on Gilgit. Intia ja Euroopan unioni pitävät aluetta osana kiisteltyä Kashmirin aluetta, kun taas Pakistan pitää sitä erillisenä alueena. Maantieteellisesti alue on vuoristoista Indus-joen ja sen sivujokien valuma-alueetta. Siellä on monia yli kahdeksan kilometriä korkeita vuorenhuippuja kuten K2, ja laaksonpohjatkin ovat 2500-3000 metriä merenpinnasta. Alueella on monia jäätiköitä, kuten Siachenin jäätikkö, jossa tapahtuu ajoittain kärjistyvä Siachenin konflikti. == Lähteet == == Aiheesta muualla == *
Céline et Julie vont en bateau

Céline et Julie vont en bateau on ranskalainen elokuva vuodelta 1974. Viitattu 6.5.2012 Se kertoo kahdesta naisesta, jotka kertovat toisilleen kauhutarinoita. Céline et Julie Vont en Bateau Rotten Tomatoes Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon. == Lähteet == Luokka:Vuoden 1974 ranskalaiset elokuvat Luokka:Ranskalaiset draamaelokuvat Luokka:Fantasiaelokuvat
P/S-luku

P/S-luku () on osakeyhtiön osakkeita kuvaava laskennallinen tunnusluku. Se määritellään seuraavasti: P/S-luku = osakekannan markkina-arvo / tilikauden liikevaihto. P/S eli price/sales kuvaa yrityksen markkina-arvon ja liikevaihdon välistä suhdetta ja P/E-luku eli price/earnings kuvaa yrityksen markkina-arvon ja tuloksen välistä suhdetta. Molemmat luvut heijastavat sijoittajien yritykseen kohdistamia kasvuodotuksia. Mitä korkeampia arvot ovat, sitä arvokkaampana sijoittajat pitävät yritystä suhteessa sen nykyiseen liikevaihtoon ja tulokseen. Korkean arvostuskertoimen yritysten odotetaan siis tuottavan liikevoittoa tulevaisuudessa niin hyvin, että osakkeesta kannattaa maksaa enemmän nykyiseen voittoon/myyntiin nähden. Odotettua hitaampi kasvu voi tällöin johtaa osakkeen hinnan alenemiseen. P/S-luvun etuna suhteessa P/E-lukuun on, että P/S on määritelty myös tappiollisille yrityksille. Lisäksi P/S-luvun liikevaihtoon ei sisälly satunnaisia tai liiketoimintaan kuulumattomia eriä, jotka voivat vaikuttaa yksittäisen tilikauden arvoon. Toisaalta P/S ei huomio yrityksen kannattavuutta. Koska liikevaihtoa ei ole tapana ilmaista osakekohtaisena lukuna, P/S-lukua laskettaessa koko yrityksen markkina-arvoa verrataan sen liikevaihtoon. Lopputuloksen kannalta ei ole merkitystä käytetäänkö osakekohtaisia vai koko yritystä koskevia lukuja. Kuten P/E-luvun, myös P/S-luvun tyypilliset arvot voivat vaihdella paljon eri toimialojen välillä. Luokka:Sijoittaminen
Isot ja pienet

Isot ja pienet () on brittiläinen tilannekomediasarja, josta on tehty viisi tuotantokautta vuosina 2007, 2008, 2010, 2011 ja 2014. Suomessa sarjaa on esittänyt Yle TV1. Sarja kertoo Brockmanin perheestä, johon kuuluu isä, äiti ja kolme lasta. Pääosissa esiintyvät vanhempina Sue (Claire Skinner) ja Pete (Hugh Dennis) ja lapsina viisivuotias Karen (Ramona Marquez), noin seitsemänvuotias Ben (Daniel Roche) ja murrosikää lähestyvä Jake (Tyger Drew- Honey). Sarjan dialogi perustuu osaksi improvisointiin.Isot ja pienet YLE TV1 == Lähteet == Luokka:2000-vuosikymmenen brittiläiset tilannekomediat Luokka:2010-luvun brittiläiset tilannekomediat Luokka:BBC:n televisio-ohjelmat
Verkkopankki

Verkkopankilla tarkoitetaan pankin tarjoamia internetsivuja, joiden kautta pankin asiakas voi hoitaa raha-asioitaan sähköisesti. Verkkopankin palveluihin eli sähköisiin pankkipalveluihin kuuluvat esimerkiksi laskujen maksaminen, tilin saldon tarkastaminen ja lainananominen. Verkkopankin palveluhinnat ovat yleisesti pankkikohtaisia. Nykyään käytännössä kaikilla pankeilla on verkkopankkipalvelu. Ennen nykymuotoisia Internet-pohjaisia verkkopankkipalveluita sähköiset pankkipalvelut perustuivat erillispuhelinverkkoyhteyksiin, ja niihin yhdistettiin puhelinverkkomodeemilla. Luokka:Pankkitoimi Luokka:Verkkopalvelut
FA Trophy

The Football Association Challenge Trophy eli FA Trophy on Englannin jalkapalloliiton hallinnoima jalkapallokilpailu. Kilpailu on suunnattu 5-8. tasojen puoliammattilaisseuroille. Ensimmäinen FA Trophy järjestettiin 1969. Turnaus pelataan pudotuspelisysteemillä. Suurin osa loppuotteluista on pelattu Wembleyllä. Ensimmäinen FA Trophy järjestettiin 1969–70 ja turnaukseen osallistui kahdeksan The Football Leagueen osallistuvaa joukkuetta, joista Macclesfield Town voitti. FA Amateur Cup järjestettiin viimeisen kerran 1974, jonka jälkeen turnaus on ollut puoliammattilaisseuroille mahdollisuus voittaa maanlaajuinen cup. Scarborough, Telford United ja Woking ovat voittaneet FA Trophyn kolmesti. Clive Walker on ainut pelaaja, joka on voittanut turnauksen neljästi. ==Loppuottelut== {| class="wikitable" Vuosi Voittaja Tulos Toinen Pelipaikka 1970 Macclesfield Town 2–0 Telford United Wembley 1971 Telford United 3–2 Hillingdon Borough Wembley 1972 Stafford Rangers 3–0 Barnet Wembley 1973 Scarborough 2–1 Wigan Athletic Wembley 1974 Morecambe 2–1 Dartford Wembley 1975 Matlock Town 4–0 Scarborough Wembley 1976 Scarborough 3–2 Stafford Rangers Wembley 1977 Scarborough 2–1 Dagenham Wembley 1978 Altrincham 3–1 Leatherhead Wembley 1979 Stafford Rangers 2–0 Kettering Town Wembley 1980 Dagenham 2–1 Mossley Wembley 1981 Bishop's Stortford 1–0 Sutton United Wembley 1982 Enfield 1893 1–0 Altrincham Wembley 1983 Telford United 2–0 Northwich Victoria Wembley 1984 Northwich Victoria 1–1 Bangor City Wembley 1984 U Northwich Victoria 2–1 Bangor City Victoria Ground 1985 Wealdstone 2–1 Boston United Wembley 1986 Altrincham 1–0 Runcorn Wembley 1987 Kidderminster Harriers 0–0 Burton Albion Wembley 1987 U Kidderminster Harriers 2–1 Burton Albion The Hawthorns 1988 Enfield 1893 0–0 Telford United Wembley 1988 U Enfield 1893 3–2 Telford United The Hawthorns 1989 Telford United 1–0 Macclesfield Town Wembley 1990 Barrow 3–0 Leek Town Wembley 1991 Wycombe Wanderers 2–1 Kidderminster Harriers Wembley U = Uusintaottelu ==Lähteet== Luokka:Englannin jalkapallocupit